ลักษณะการประกอบธุรกิจ

ประวัติความเป็นมา

กลุ่มผู้ก่อตั้งบริษัท ไทยฮีทเอ็กซ์เช้นจ์ จำกัด (มหาชน)
เป็นผู้บุกเบิกวงการเครื่องปรับอากาศรถยนต์ของประเทศไทย โดยในปี พ.ศ.2510
ได้จัดตั้งห้างหุ้นส่วนจำกัด บางกอกคูลลิ่ง เพื่อนำเข้าชิ้นส่วน เครื่องปรับอากาศรถยนต์
จากประเทศสหรัฐอเมริกา ต่อมาในปี 2515 จึงได้ก่อตั้งบริษัท ไทยฮีทเอ็กซ์เช้นจ์ จำกัด
ขึ้นด้วยทุนจดทะเบียน 1 ล้านบาท

ผู้เริ่มจัดตั้งบริษัท คือกลุ่มของ นางศุภร กิติกรอรรถ , นายวีระเดช กิติกรอรรถ และนายชาติชาย
ลีสหะปัญญา

ปี 2515 บริษัท ผลิตชิ้นส่วนประกอบเครื่องปรับอากาศรถยนต์ (EVAPORATOR) ภายใต้
การสนับสนุนเทคโนโลยีจากบริษัท John E. Mitchel และภายใต้เครื่องหมายการค้ายี่ห้อ MARK
IV มีกำลังการผลิตเครื่องแอร์ (Evaporator) ประมาณ 20,000 เครื่องต่อปี
หลังจากสิ้นสุดสัญญากับ บริษัท John E. Mitchel ในปี 2521 บริษัทฯ
ได้ดำเนินการผลิตอย่างเป็นอิสระ เนื่องจากบุคลากรของบริษัทฯ
มีประสบการณ์มากพอที่จะดำเนินการผลิตเองต่อไปได้

ปี 2523 เริ่มทำการส่งออกไปยังประเทศใกล้เคียง เช่น มาเลเซีย และ สิงคโปร์
และเริ่มเป็นผู้แทนจำหน่ายคอมเพรสเซอร์ สำหรับเครื่องปรับอากาศรถยนต์ ยี่ห้อ SANDEN
หลังจากนั้นก็เริ่มขยายกำลังการผลิต และส่งออกสู่ยุโรป ออสเตรเลีย และตะวันออกกลาง
โดยในช่วงนี้บริษัทฯ ได้เริ่มทำการผลิตคอล์ยร้อนหรือ คอนเดนเซอร์
ซึ่งเป็นชิ้นส่วนที่ระบายความร้อนติดตั้งอยู่หน้าหม้อน้ำในห้องเครื่องของรถยนต์
จากเดิมที่ต้องนำเข้าจากต่างประเทศ
และเริ่มทำการผลิตคอล์ยสำหรับเครื่องปรับอากาศในอาคารบ้านเรือนขึ้น ช่วงปี 2528 บริษัทฯ
ขยายการผลิตโดยเพิ่มเครื่อง Fin Press เป็น 8 เครื่องและบริษัทฯ
เริ่มหันไปหาตลาดต่างประเทศอย่างจริงจัง จนสามารถเปิดตลาดต่างประเทศได้เพิ่ม ในอินโดนีเซีย
อินเดีย ไต้หวัน จีน ยุโรปบางประเทศ และออสเตรเลีย จนต้องขยายการผลิตเป็น 3 กะ ในปี
2531

บริษัทฯ ได้เพิ่มทุนจดทะเบียนเป็น 100 ล้านบาท เพื่อจดทะเบียน
เป็นหลักทรัพย์จดทะเบียนในตลาดหลักทรัพย์แห่งประเทศไทยเมื่อวันที่ 29 เมษายน 2534
และในปีเดียวกันนี้เองก็ได้ร่วมลงทุนเพื่อดำเนินการผลิตชิ้นส่วนเครื่องปรับอากาศรถยนต์
ในประเทศอินโดนีเซีย ชื่อว่า P.T. MARKINDO THECO ด้วยทุนจดทะเบียน 2 ล้านเหรียญสหรัฐ
และบริษัทฯ มีสัดส่วนการลงทุนร้อยละ 50

ปี 2535 บริษัทฯ ได้ร่วมลงทุนกับ SANDEN INTERNATIONAL CORPORATION (JAPAN)
ตั้งโรงงานผลิตชิ้นส่วนเครื่องปรับอากาศรถยนต์ในประเทศไทย เพื่อมุ่งเน้นตลาดรถญี่ปุ่น โดยใช้ชื่อ
ว่า บริษัท SANDEN THECO จำกัด ด้วยทุนจดทะเบียน 80 ล้านบาท บริษัทฯ
ถือหุ้นอยู่ในสัดส่วนร้อยละ 51 นอกจากนี้ยังได้เพิ่มทุนจดทะเบียนเป็น 200 ล้านบาท
เพื่อขยายโรงงาน

ปี 2536 ได้จัดตั้งบริษัท ทีโก้เซลล์ จำกัด ด้วยทุนจดทะเบียน 10 ล้านบาท
เพื่อดำเนินงานด้านการตลาดให้มีประสิทธิภาพมากขึ้น และในสิ้นปี 2536 ก็ยังได้ร่วมลงทุนกับ
INDUS AIR CONDITIONING PVT.,LTD.
โดยตั้งโรงงานเพื่อผลิตชิ้นส่วนเครื่องปรับอากาศรถยนต์ และอาคาร ที่ประเทศอินเดีย
ด้วยทุนจดทะเบียน 22.4 ล้านรูปี และบริษัทถือหุ้นในสัดส่วนร้อยละ 49

ปี 2537 บริษัทฯ ได้ย้ายโรงงานไปยังที่ดินแห่งใหม่ ซึ่งเป็นกรรมสิทธิ์ของบริษัทฯ
ที่นิคมอุตสาหกรรมเวลโกร์ว ถนนบางนา-ตราด กม.ที่ 36 นอกจากนี้
ยังได้ขยายตลาดการส่งออกเครื่องปรับอากาศสำหรับรถยนต์สู่ตลาดสหรัฐอเมริกา
และส่งออกเครื่องปรับอากาศสำเร็จรูป สำหรับใช้ในโรงงานอุตสาหกรรมไปยังประเทศญี่ปุ่น
และในปีเดียวกันนี้เอง บริษัท ฯ ยังทำการเริ่มผลิตมอเตอร์ ซึ่งเป็นส่วนประกอบหลักของตู้แอร์
เพื่อลดการนำเข้าจากต่างประเทศและลดต้นทุนการผลิต ในปีเดียวกัน
บริษัทได้แปลสภาพเป็นบริษัทมหาชน ทะเบียนเลขที่ 369

ปี 2538 ส่งออก มอร์เตอร์ ที่ผลิตได้ออกจำหน่ายในต่างประเทศ

ปี 2540 นำระบบ ล้างคอล์ยใหม่ เข้ามาใช้ในการผลิต เพื่อเลิกการใช้สาร CFC
ในขั้นตอนการผลิต ซึ่งในการนี้ ได้รับเงินช่วยเหลือแบบให้เปล่าจาก World Bank

ปี 2541 บริษัทฯ ได้ขายเงินลงทุนในบริษัท ซันเด้น ทีโก้ จำกัด ร้อยละ 32 เหลือการถือหุ้นร้อยละ
19

ปี 2542 บริษัทฯ ได้รับมาตรฐาน ISO 9002 ในเดือนมีนาคม 2542

บริษัทฯ สามารถปรับปรุงโครงสร้างหนี้
กับสถาบันการเงินโดยสามารถลดเงินต้นและดอกเบี้ยลงได้บางส่วน

ปี 2543 บริษัทฯ ยื่นฟื้นฟูกิจการที่ศาลล้มละลายกลาง ในเดือน ธันวาคม 2543

บริษัทฯ เพิ่มทุนจดทะเบียนจาก 200,000,000 บาท เป็น 492,764,000 บาท โดย ณ วันที่ 31
ธันวาคม 2543 มีทุนที่เรียกชำระแล้ว ดังนี้

1. หุ้นสามัญ 21,000,000 หุ้น มูลค่าที่ตราไว้ หุ้นละ 10.00 บาท

2. หุ้นบุริมสิทธิแปลงสภาพ 19,723,400 หุ้น มูลค่าที่ตราไว้ หุ้นละ 10.00 บาท

บริษัทฯ ได้ขายเงินลงทุน บริษัท อินดัส ทีโก้ จำกัด ในประเทศอินเดีย
ทั้งหมดให้แก่ผู้ร่วมทุนชาวอินเดีย

ปี 2544 ศาลล้มละลายกลาง สั่งให้ฟื้นฟูกิจการ โดยมี บริษัท ไทยฮีท รีไววัล จำกัด
เป็นผู้ทำแผนบริษัทฯ ได้รับมาตรฐาน ISO 9001:2000

ปี 2545 ศาลล้มละลายกลาง มีคำสั่งเห็นชอบด้วยแผนฟื้นฟูกิจการของบริษัท และแต่งตั้งให้บริษัท
ไทยฮีท รีไววัล จำกัด เป็นผู้บริหารแผน

เพิ่มทุนจดทะเบียน โดย ณ วันที่ 31 ธันวาคม 2545 บริษัทฯ มีทุนที่เรียกชำระแล้ว ดังนี้

  หุ้นสามัญ 32,401,400 หุ้น มูลค่าที่ตราไว้ หุ้นละ 10.00 บาท

  หุ้นบุริมสิทธิ 24,401,500 หุ้น มูลค่าที่ตราไว้ หุ้นละ 10.00 บาท

-   บริษัทฯ เริ่มจำหน่ายเครื่องปรับอากาศสำเร็จรูปในอาคาร ยี่ห้อ “ Morning Star ”

ปี 2546 มีผู้ถือหุ้นบุริมสิทธิแปลงสภาพเป็นหุ้นสามัญ จำนวน 16,639,200 หุ้น
ดังนั้นทุนชำระแล้วของบริษัทฯ ณ 31 ธันวาคม 2546 เป็นดังนี้

ทุนชำระแล้ว ณ 31 ธันวาคม 2546

  หุ้นสามัญ 49,040,600 หุ้น มูลค่า หุ้นละ 10.00 บาท

  หุ้นบุริมสิทธิ 7,762,300 หุ้น มูลค่า หุ้นละ 10.00 บาท

ปี 2547 มีผู้ถือหุ้นบุริมสิทธิแปลงสภาพเป็นหุ้นสามัญ จำนวน 1,989,600 หุ้น และหุ้นกู้แปลงสภาพ
จำนวน 3,032 หุ้น อัตราส่วน 1หุ้นกู้ :100 หุ้นสามัญ ดังนั้นทุนชำระแล้วของบริษัทฯ ณ 31
ธันวาคม 2547 เป็นดังนี้

ทุนชำระแล้ว ณ 31 ธันวาคม 2546

  หุ้นสามัญ 56,481,700 หุ้น มูลค่า หุ้นละ 10.00 บาท

  หุ้นบุริมสิทธิ 5,504,100 หุ้น มูลค่า หุ้นละ 10.00 บาท

 บริษัทฯ ขายเงินลงทุนในบริษัท ซันเด้น ทีโก้ จำกัด ให้ผู้ร่วมทุนชาวญี่ปุ่นที่ 19 % ทั้งหมด

ปัจจุบัน บริษัทฯ ได้ดำเนินการผลิตสินค้าที่โรงงานแห่งใหม่
โดยเริ่มมีการผลิตชิ้นส่วนบางชิ้นเพื่อทดแทนการนำเข้า ทำการผลิต 2 กะ โดย ณ วันที่ 31
ธันวาคม 2547 บริษัทฯ มีพนักงานประจำ จำนวน 202 และพนักงานรายวัน จำนวน 33 คน
โดยแบ่งเป็น

พนักงานประจำที่สำนักงาน 69 คน

พนักงานประจำและชั่วคราวโรงงาน 166 คน

รวม 235 คน